«Քոչարյանին ե՞րբ են դատելու»,- հարցնում է ինձ ծանոթ լրագրավաճառը, որը ոգեւորված է ապրիլյան հեղափոխությունից հետո սկսված ձերբակալություններով, նոր իշխանությունների կողմից օրինականության հաստատմանը նպատակաուղղված գործունեությամբ։ Նախկին քաղբանտարկյալներից մեկն էլ Ռոբերտ Քոչարյանին ծանուցագիր ուղարկելու մասին լուրն առնելուն պես զանգահարել եւ հետաքրքրվում էր, թե ինչ մեխանիզմներով են երկրորդ նախագահին կանչելու պատասխանատվության, եթե նա չներկայանա իրավապահ մարմիններին։ Իսկ ահա սոցցանցերում էլ հնչում են կարծիքներ, որ նոր Հայաստանում ԱԱԾ-ն ու իրավապահ մարմիններն են վարչապետի գլխավորությամբ ակտիվ աշխատում, իսկ մյուս նախարարների հեռահար ծրագրերն առայժմ տեսանելի չեն։